चोरों के निशाने पर आया सूरजगढ़ एक महीने में तीन गांवों में चोरी
सूरजगढ़इलाका इन दिनों चोरों के निशाने पर है। बीते एक महीने में इलाके में तीन गांवों में चोरी की वारदातें हाे चुकी हैं। लेकिन पुलिस अभी तक एक भी वारदात का खुलासा नहीं कर पाई है। इससे चोरों के हौसले इतने बुलंद हो गए हैं कि एक ही रात में एक ही गांव में चोरी की दो - दो वारदातों को अंजाम दे रहे हैं। भावठड़ी कासनी में चोरी की वारदात के बाद चोरों ने उरीका में भी दो घरों में वारदात को अंजाम देते हुए लाखों रुपए के सोने - चांदी के जेवरात ले गए।
जानकारी के मुताबिक उरीका निवासी विजेंद्र ठोलिया मंगलवार को किसी बारात में गया हुआ था। घर पर उसकी प|ी बच्चे ही थे। वे लोग रात को दो कमरों में सोए हुए थे। मंगलवार रात चोर दीवार फांदकर घर में घुसे और उन कमरों को बाहर से कुंडी लगा दी। एक कमरे में रखी आलमारी बक्सों के ताले तोड़कर गहने आदि चुराने लगे। निकट के कमरे से आवाजें आने पर घर वालों को जाग हो गई। लेकिन कमरे बाहर से बंद होने के कारण वे लोग बाहर नहीं निकल पाए। चोर करीब डेढ़ - दो लाख रुपए के जेवरात चुरा कर छत से होते हुए पीछे की ओर कूद गए और भाग गए।
उरीका में मंगलवार रात हुई चोरी की वारदात की तरह ही भावठड़ी कासनी में भी चोर वारदातों को अंजाम दे चुके हैं। गत तीन फरवरी की रात भावठड़ी के सज्जन शर्मा वेदपालसिंह चाहर के घर से तथा हाल ही 25 फरवरी की रात कासनी निवासी एवं रेलवे पुलिस में जवान मदनसिंह राजपूत मेघवाल बस्ती के किसान रमेश मेघवाल के घर से भी चोरों ने लाखों रुपए के सोने - चांदी के जेवरात चुराए थे। इलाके में लगातार बढ़ रही चोरी की घटनाओं से पुलिस की कार्यशैली पर सवाल उठने लगे हैं।
इधर, पुलिस का कहना है कि चोरों की तलाश के लिए टीमें गठित की गई हैं जो संदिग्ध स्थानों पर दबिश दे रही हैं। उरीका के पीड़ित परिवार ग्रामीणों के मुताबिक चोरों की संख्या 5 - 6 के करीब है। उरीका के विजेंद्र के मुताबिक उनके घर में वारदात से पहले चोरों ने गांव के ही घनश्यामसिंह राजपूत के घर से भी सोने - चांदी के जेवरात चुराए थे। सूचना पर पुलिस ने मौके पर जाकर जांच मुआयना किया।
सूरजगढ़. उरीका में विजेंद्र के कमरे में चोरों द्वारा बिखेरा गया सामान।
hin_Deva hin_Deva hin_Deva hin_Deva hin_Deva hin_Deva